การรับลงทะเบียนเบี้ยยังชีพผู้พิการ และผู้สูงอายุ ขององค์การบริหารส่วนตำบลคอนฉิม
ประจำปีงบประมาณ 2559
ขอเชิญ 1. ผู้พิการรายใหม่ที่ยังไม่เคยลงทะเบียน
            2. ผู้สูงอายุที่ยังไม่เคยลงทะเบียน ที่มีสัญชาติไทย และมีภูมิลำเนาอยู่ในพื้นที่ตำบลคอนฉิม เป็นผู้ที่เกิดระหว่างวันที่ 1 ตุลาคม 2497- 30 กันยายน 2498
ผู้พิการและผู้สูงอายุสามารถ
	- ยื่นคำขอลงทะเบียนด้วยตนเองได้ระหว่างวันที่ 1-30 พฤศจิกายน 2557  ณ ที่ทำการองค์การบริหารส่วนตำบลคอนฉิม หรือหมู่บ้านตามวัน เวลา ที่ อบต.กำหนด
	- ในกรณีที่ไม่สามารถยื่นคำขอได้ด้วยตนเองต้องมีหนังสือมอบอำนาจเป็นลายลักษณ์อักษร ในกรณีให้ผู้อื่นเป็นผู้ยื่นคำขอรับเงินเบี้ยยังชีพผู้พิการและผู้สูงอายุแทน
เอกสารที่ต้องนำมาในวันยื่นคำขอลงทะเบียนรับเงินเบี้ยยังชีพผู้พิการและผู้สูงอายุ
1.บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่าย พร้อมสำเนา จำนวน 1 ฉบับ
2.ทะเบียนบ้าน พร้อมสำเนา จำนวน 1 ฉบับ
3.หนังสือมอบอำนาจ(พร้อมสำเนาบัตรประจำตัวประชาชนของผู้มอบอำนาจและผู้รับมอบอำนาจ กรณียื่นคำร้องขอลงทะเบียนรับเงินเบี้ยยังชีพผู้พิการและผู้สูงอายุแทน) จำนวน 1 ฉบับ
4.สมุดบัญชีธนาคารเงินฝาก ธกส.แวงใหญ่ พร้อมสำเนา จำนวน 1 ฉบับ (กรณีโอนเงินเข้าบัญชี)
หมายเหตุ 1. ต้องไม่เป็นผู้ได้รับสวัสดิการหรือสิทธิประโยชน์ อื่นใดจากหน่วยงานของรัฐ รัฐวิสาหกิจหรือองค์กรปกครองส่วนท้องถิ่น
	    2. กรณีผู้พิการและผู้สูงอายุที่ได้รับเบี้ยยังชีพแล้วและได้ย้ายเข้ามาในพื้นที่ตำบลคอนฉิม ผู้พิการและผู้สูงอายุจะได้รับเบี้ยยังชีพต่อเนื่องจากท้องถิ่นเดิมหลังจากที่ได้ย้ายทะเบียนบ้านเป็นเวลา 1 ปีงบประมาณ ผู้พิการและผู้สูงอายุจะต้องมาลงทะเบียนเพื่อขอรับเบี้ยยังชีพผู้พิการและผู้สูงอายุที่ อบต.คอนฉิม ภายในวันที่ 1- 30 พฤศจิกายน 2557 ของทุกปี ผู้พิการและผู้สูงอายุจะได้รับเบี้ยยังชีพที่ อบต.คอนฉิม ในปีงบประมาณถัดไป
*****ผู้พิการและผู้สูงอายุจะได้รับเบี้ยยังชีพในเดือนตุลาคม 2558(ปีงบประมาณ 2559)
เป็นต้นไป อบต.คอนฉิมจะจ่ายเงินเบี้ยยังชีพไม่เกินวันที่ 10 ของทุกเดือน
อัตราการจ่ายเงิน
-อายุ 60-69 ปี ให้ได้รับคนละ 600 บาท/เดือน
-อายุ 70-79 ปี ให้ได้รับคนละ 700 บาท/เดือน
-อายุ 80-89 ปี ให้ได้รับคนละ 800 บาท/เดือน
อายุ 90 ปี ขึ้นไป ให้ได้รับคนละ 1,000 บาท/เดือน
สามารถสอบถามรายละเอียดได้ที่ สำนักงาน อบต.คอนฉิม งานพัฒนาสังคม
 (นางอรุณี เทพน้ำเที่ยง) 043-496-333

